
MATEO 5, 1- 16: 
“Vós sodes sal e luz do mundo”
[bookmark: _Hlk221003426][bookmark: _Hlk221030778]Mensaxe: Xesús soña un mundo delicioso e luminoso, con nós 
o seu SAL e a súa LUZ

1. MONICIÓN DE ENTRADA
Irmáns e irmás: Neste domingo 5º do tempo ordinario o Señor ofrécenos unha misión, unha tarefa para realizar: ser como o sal e como a luz no medio do mundo. O cristián, no seu ambiente, ten que dar "gusto e sabor" e iluminar e facer felices aos demais. Nesta Xornada de Mans Unidas soñemos con Xesús un mundo delicioso e luminoso, “declarando a guerra á fame no mundo”. 

SAÚDO DO SACERDOTE: No nome do Pai... O Señor Xesús, que nos convida a ser luz no mundo e a dar bo sabor á vida, sexa convosco.



2. SÚPLICAS DE PERDÓN 

[bookmark: _Hlk221092423]Sacerdote: Á luz de Xesús descubrimos as nosas sombras e pecados, pero a súa bondade e agarimo lévano a perdoarnos. Recoñezamos os nosos pecados. 

- Neno/nena: Ti es a “luz das nacións”. Pero non deixamos que a luz da túa Palabra nos guíe cada día. Señor, ten piedade de nós. 

- Pai/Nai: Ti es a luz do mundo. Pero as nosas palabras e obras non son luz para os que nos ven. Cristo, ten piedade de nós. 

- Catequista: Ti es o sal da terra. Pero a nós cústanos poñer o sabor do amor, da alegría e da paz. Señor ten piedade de nós 




3. MONICIÓN Á PALABRA DE DEUS
[image: 20140203192613-luz-y-sal.jpg]Xesús dinos aos cristiáns que a nosa misión é ser sal e luz no mundo poñendo sabor e amor no que facemos. O profeta Isaías concrétao nas seguintes palabras: “parte o teu pan co famento e non te desentendas dos teus… Así brillará a túa luz nas tebras”. Pero non esquezamos, segundo San Paulo, que podemos contar coa forza de Deus, máis que coa nosa sabedoría humana.

PALABRA

· ISAÍAS  58, 7-10: Xurdirá a túa luz como a aurora.
Isto di o Señor: «Parte tu pan co famento,  hospeda os pobres sen teito, cubre a quen ves espido e non te desentendas dos teus. Entón xurdirá a túa luz como a aurora… 

· SAL. 111: R/. O xusto brilla nas tebras como unha luz.

· 1ª CORINTIOS 2, 1-5: Anuncieivos o misterio de Cristo crucificado.


· MATEO 5, 1- 16: Vós sodes sal e luz do mundo.


	Narrador: Naquel tempo, díxolles Xesús aos seus discípulos: 

Xesús: -«Vós sodes o sal da terra. Pero se o sal se volve eslamiada, con que o salgarán? Non serve máis que para tiralo fóra e que o pise a xente. 

      Vós sodes a luz do mundo. Non se pode ocultar unha cidade posta no alto dun monte. 

    Tampouco se acende unha lámpada para metela debaixo da artesa, senón para poñela no candeeiro e que alume a todos os de casa. 

   Brille así a vosa luz ante os homes, para que vexan as vosas boas obras e dean gloria a voso Pai que está nos ceos». 


Palabra do Señor






4. ORACIÓN DOS FIEIS

[bookmark: _Hlk221033231]Sacerdote: Oremos a Deus Pai dicindo. 

R. - Señor, dános a túa paz. -Énchenos coa túa luz, Señor. -Que a miña vida sexa luminosa. 

1.-Pola Igrexa, para que, sendo acolledora e misericordiosa sexa sal no medio do mundo. Oremos. 

2.- Polos pais cristiáns para que vivan intensamente a súa fe e poidan ser luz para os seus fillos. Oremos. 

3.- Polos que dedican esforzo e tempo ao servizo dos máis necesitados, que o seu exemplo sexa luminoso para todos. Oremos. 

4.- Polos cristiáns de hoxe para que vivamos unidos a Cristo, luz do mundo que non nos deixa andar en tebras. Oremos. 

5.- Polas persoas que viven sen luz, sumidos na depresión, no consumismo ou na pobreza. Oremos. 

6.- Polas persoas chamadas a ser guías e testemuñas de luz: mestres, educadores, músicos, pais, xornalistas, escritores, poetas catequistas, políticos. Oremos. 

7.- Polos voluntarios de Mans Unidas, polos misioneiros, polos que traballan pola paz e a xustiza para que persistan neste necesario labor. Oremos. 

Sacerdote: Escoita, Pai, a nosa oración. Por XNS.


5. PROCESIÓN DE OFRENDAS

[image: C:\Users\Usuario\Downloads\DIBU 5 DE FEBRERO DE 2023 COLOR texto.jpg](Prepáranse unha bolsiña con sal para cada neno, ou se non, un cunco. Preparamos un recipiente no altar para deixar as bolsiñas. E preparamos uns mistos grandes, mellor. Cando deixan as bolsas no recipiente dáselles
un misto aceso para que a sosteñan mentres se le o texto). 


- SAL: Ofrecemos este sal para dicirlle a Xesús que queremos, como fixo el, pasar polo mundo poñendo sabor á vida dos nosos compañeiros e veciños, é dicir, facendo o ben. 


- MISTOS: Recibimos este misto para lembrar que habemos de ser luz do mundo, aínda que só brillemos como pequenos mistos. E que levemos a luz de Cristo, a fe, o evanxeo a todas partes. 


- PAN E VIÑO: Hoxe co pan e o viño achegamos o sufrimento e os desexos dos que o pasan mal. Que nunca esquezamos o desexo do Señor: “parte o teu pan co famento e non te desentendas dos teus”. 
[image: ]



Mans Unidas

Hai moitas clases de mans. 
Mans que contan boas noticias. 
Mans que celebran a vida, xogan ou escriben soños. 
Mans que cociñan e alimentan. 
Mans que compran persoas, que fan dano, que destrúen a outros. 
Mans que tecen soños e proxectos. 
Mans que proxectan, dan luz. 
Mans que coidan a natureza, ensinan ou limpan. 
Mans que matan ou dan medo. 
Mans que sementan e recollen, que buscan o diálogo. 
Mans que soñan mundos diferentes. 
Mans que queren ser luz que ilumina e sal que dá sabor ao mundo e á vida. 
Mans Unidas que se solidarizan, que oran e comparten. Hoxe pregúntome: Como son as miñas mans, Señor? 
Oxalá que as miñas mans sexan das que dan e comparten, da que acariñan e dan vida. Que leven o ben como os misioneiros e misioneiras. Que repartan tenrura como os voluntarios de Mans Unidas. Eles si que se empeñan en “declarar a guerra á fame”. 

POSIBLE ORACIÓN DE ACCIÓN DE GRAZAS








FELIZ DOMINGO 
QUINTO DO TEMPO ORDINARIO - 2026

Como “Campafia contra el Hambre”, Manos Unidas no puede dejar de recordar
que de por si, el hambre es un arma silenciosa, més letal que las armas de guerra,
¥ que también se utiliza de forma estratégica en los propios conflictos armados.
Acabar con este “fracaso colectivo” construyendo comunidades justas, présperas
y dignas estd en nuestras manos.

Como decia Mary Salas, la primera presidenta de Manos Unidas: «E/ dia en que los
‘hombres decidan que no haya mds hambre sobre la capa de la tierra, no la habrd.
Supone una toma de conciencia semejante a la de la abolicién de la esclavitud. Serd
un mundo nuevo».

Y como aiadié el Papa Leén XIV ante la FAO
“Si se derrota el hambre, la paz sera el terreno fértil del bien comun”.

900 811 888 - manosunidas.org

